कबीरदास जी की इन पंक्तियों की तरह अनगिनत दार्शनिक, कवि, कथाकार आदि प्रेम की महिमा का बखान कर चुके हैं| आप उनका आनंद लें|प्रेम अपने सबसे मूल प्रारूप में श्रीमद्भगवद्गीता में बताया हुआ भक्ति मार्ग ही है| जिस मोक्ष की प्राप्ति के लिए राज और कर्म योग से कठिन साधना करनी पड़ती है, जिसको ज्ञान मार्ग से समझना अत्यंत विषम है, प्रेम यानी भक्ति मार्ग से उस मोक्ष की सहज प्राप्ति हो जाती है! परन्तु इस प्रस्तुति में हमारा आशय प्रेम पर मंथन करना नहीं, अपितु वैलेंटाइन्स डे की रोचक और प्रेरणादायी गाथा से आपको अवगत कराना है|